ตอนนี้(10ขวบ)ผมนมแตกพาน ข้างที่เจ็บ หัวนมจะบอดหน่อยนึงครับ อาการแบบนี้ผิดปกติไหมครับ
สวัสดีค่ะ หากอายุ 10 ปี หากมีอาการเจ็บเต้านม ก็น่าจะเกิดจากการมีนมแตกพาน (gynecomastia) ได้ ซึ่งจะพบได้ในผู้ชายวัยรุ่น โดยอาจเกิดที่เต้านมเดียว หรือทั้ง 2 ข้างก็ได้ สาเหตุเกิดจาก ในช่วงเริ่มต้นวัยรุ่น ร่างกายมีการสร้างฮอร์โมนเพศชายมากขึ้น จึงมีฮอร์โมนเพศหญิงมากขึ้นตามไปด้วย เต้านมจึงถูกกระตุ้นจากฮฮรโมนเพศหญิง จึงทำให้ขยายขนาด มีอาการเจ็บ และอาจคลำเป็นก้อนได้ อาการเต้านมโตจากฮอร์โมนเพศนี้ จะค่อยๆ หายไปได้เองภายใน 1-3 ปีส่วนการที่หัวนมบอดเล็กน้อย ไม่ได้ถือว่าเป็นความผิดปกติอะไรค่ะ แต่หากมีน้ำหรือหนอง หรือเลือดไหลออกจากหัวนมด้วย และอาการเจ็บเต้านมเป็นมากขึ้น อาจเกิดจากมีการอักเสบของเนื้อเยื่อเต้านมและหัวนม หรือหากเต้านมข้างใดข้างหนึ่งมีอาการโตขึ้นเรื่อยๆ โตกว่าอีกข้างชัดเจน อาจเกิดจากเป็นเนื้องอกได้ (แต่พบได้น้อยอย่างยิ่ง) ซึ่งหากมีอาการเหล่านี้ ก็ควรไปพบแพทย์เพื่อตรวจรักษาค่ะ